2024 m. vasario 14 d. Administrativen sad – Veliko Tarnovo (Bulgarija) pateiktas prašymas priimti prejudicinį sprendimą byloje „Vaniz“ EOOD / Direktor na Direktsia „Obzhalvane i danachno-osiguritelna praktika“ – Veliko Tarnovo
(Byla C-121/24, Vaniz)
Proceso kalba: bulgarų
Prašymą priimti prejudicinį sprendimą pateikęs teismas
Administrativen sad – Veliko Tarnovo
Šalys pagrindinėje byloje
Pareiškėja: „Vaniz“ EOOD
Atsakovas: Direktor na Direktsia „Obzhalvane i danachno-osiguritelna praktika“ – Veliko Tarnovo
Prejudiciniai klausimai
Ar 2006 m. lapkričio 28 d. Tarybos direktyvos 2006/112/EB1 dėl pridėtinės vertės mokesčio bendros sistemos 44 konstatuojamosios dalies bei 205 straipsnio nuostatos bei atitinkamai skaidrumo ir atsakomybės proporcingumo principai leidžia inicijuoti procedūrą dėl solidariojo PVM prievolių skolininko statuso ir solidariosios atsakomybės apimties nustatymo po to, kai pagrindinis skolininkas nustojo egzistuoti kaip teisės subjektas?
Ar, išregistravus skolininką [iš komercinio registro] ir nesant jo teisių ir pareigų perėmėjo, jiems prieštarauja įregistruoto reikalavimo šio asmens atžvilgiu, už kurį vėliau turi atsakyti trečiasis asmuo, egzistavimas?
Ar taip apibūdinta nacionalinių mokesčių institucijų administracinė praktika atitinka teisinio saugumo principo įgyvendinimą?
____________
1 OL L 347, 2006, p. 1.